<MASK> മുൻ രാഷ്ട്രീയ എതിരാളികളായ നവാസും ബേനസീറും തമ്മിൽ (ഫെബ്രുവരി 2005) കൂടിക്കാഴ്ച നടത്തി. തുടർന്ന് രാജ്യത്തിന്റെ പൊതുതാത്പര്യത്തിനായി ഒരുമിച്ച ഇവർ 2006 മേയ് 14-ന് ലണ്ടനിൽ വച്ച് ഒരു ജനാധിപത്യ ഉടമ്പടിയിൽ (Charter of Democracy) ഒപ്പുവയ്ക്കുകയുണ്ടായി. പാകിസ്താനിൽ ജനാധിപത്യം പുനഃസ്ഥാപിക്കുന്നതിനായി എ.ആർ.ഡി. (Alliance for the Restoration of Democracy) എന്ന സഖ്യം രൂപീകരിച്ചെങ്കിലും പിന്നീട് ബേനസീർ ഇതിൽനിന്നും വിട്ടുനിന്നത് സഖ്യത്തെ നിർജീവമാക്കി (മുഷറഫുമായി എത്തിച്ചേർന്ന രഹസ്യ ധാരണയായിരുന്നു ബേനസീറിന്റെ പിൻമാറ്റത്തിനു കാരണം എന്നു പറയപ്പെട്ടിരുന്നു). അതേസമയം മുഷറഫുമായി യാതൊരു സന്ധിക്കും വഴങ്ങാത്ത നവാസിന്റെ വ്യക്തിത്വം ഇദ്ദേഹത്തെ പാകിസ്താനിലെ ജനപ്രിയനായകനാക്കി മാറ്റി. നവാസ് ഷെറീഫിന് പാകിസ്താനിലേക്ക് മടങ്ങിവരാൻ അനുമതി നൽകിക്കൊണ്ടുള്ള വിധിന്യായം സുപ്രീംകോടതി പുറപ്പെടുവിച്ചതിനെത്തുടർന്ന് 2007 സെപ്റ്റംബർ 10-ന് പാകിസ്താൻ ഇന്റർനാഷണൽ എയർലൈൻസിൽ ഇസ്ലാമാബാദിൽ തിരിച്ചെത്തിയ ഇദ്ദേഹത്തെ മുഷറഫ് ഭരണകൂടം നിരവധി അഴിമതി ആരോപണങ്ങൾ ഉന്നയിച്ചുകൊണ്ട് പാകിസ്താൻ മണ്ണിൽ കാലുകുത്താൻ അനുവദിക്കാതെ സൌദിയിലേക്ക് തിരിച്ചയച്ചു.
നവാസ് ഷെരീഫ്
പ്രധാനമന്ത്രിയായിരുന്നു സൗദിയിൽവച്ച് പ്രധാനമന്ത്രിയായി പാകിസ്താൻ